

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

APSTIPRINĀTS

ar Ogres novada pašvaldības domes

\_\_.05.2015. lēmumu (protokols Nr.\_\_\_\_; \_\_\_.§).

**NOLIKUMS**

Ogrē

2015.gada 19.maijā Nr.11/2015

**Konkursa “Sakoptākais namīpašums Ogrē 2015” NOLIKUMS**

**I Vispārīgie noteikumi**

1. Konkurss “Sakoptākais namīpašums Ogrē 2015” ir Ogres novada pašvaldības rīkots konkurss individuālo dzīvojamo māju teritorijās Ogrē.
2. Konkursa dalībnieki – Ogres novada Ogres pilsētas individuālo dzīvojamo māju īpašnieki (valdītāji).
3. Konkurss norises laiks – No 01.06.2015. **līdz 01.08.2015.**

**II Konkursa mērķis un uzdevumi**

1. Konkursa mērķis ir veicināt Ogres pilsētas iedzīvotājos vēlmi dzīvot sakoptā un skaistā vidē, motivēt privātmāju dārzu un pagalmu labiekārtošanu, kā arī veicināt pašvaldības un iedzīvotāju sadarbību.
2. Konkursa uzdevumi ir:

5.1. noteikt labākos no konkursam pieteiktajiem namīpašumiem;

* 1. popularizēt namīpašnieku pieredzi īpašumu uzturēšanā un labiekārtošanā.

**III Pieteikšana konkursam**

1. Savu namīpašumu konkursam var pieteikt tā īpašnieks/tiesiskais valdītājs vai cita persona, iesniedzot **pieteikumu,** kurā norādīts īpašnieka/tiesiskā valdītāja vārds, uzvārds, nekustamā īpašuma adrese, kontaktinformāciju saziņai. Ja pieteikuma iesniedzējs ir cita persona, tad pieteikums ir jāsaskaņo ar īpašnieku vai tiesisko valdītāju.
2. Pieteikumi **rakstveidā** ir jāiesniedz līdz **2015. gada 19. jūnijam** Ogres novada pašvaldības centrālās administrācijas Klientu apkalpošanas centrā vai Sabiedrisko attiecību nodaļā Brīvības ielā 33, Ogrē. Pieteikumus var sūtīt pa pastu: Ogres novada pašvaldība, Brīvības iela 33, Ogre, LV-5001 (ar norādi konkursam “Sakoptākais namīpašums Ogrē 2015”), vai elektroniski uz e-pastu: domeinfo@ogresnovads.lv.

**IV Vērtēšana**

1. Konkursam pieteikto namīpašumu vērtēšanu veic ar Ogres novada pašvaldības izpilddirektora rīkojumu izveidota komisija 5 (piecu) Ogres novada pašvaldības centrālās administrācijas speciālistu sastāvā.
2. Vērtēšana notiek no **2015. gada 1. jūlija līdz 1. augustam**, komisijai apmeklējot katru konkursam pieteikto namīpašumu.
3. Vērtējot konkursam pieteiktos namīpašumus, komisija nosaka :
	1. **vienu** namīpašumu nominācijai “Konkursa “Sakoptākais namīpašums Ogrē 2015” Gada laureāts”;
	2. **piecus** namīpašumus nominācijai “Konkursa “Sakoptākais namīpašums Ogrē 2015” uzvarētājs”;
	3. papildus punktā 10.1. un 10.2. minētajām nominācijām komisija var noteikt **10** (desmit) veicināšanas balvas par interesantiem risinājumiem namīpašumu labiekārtošanā.
4. Vērtēšanas kritēriji: kopskats (ēku, pagalma, iebraucamā ceļa, dārza izvietojums, to iekļaušanās apkārtējā vidē); apzaļumošana (zāliens, koku, dekoratīvu stādījumu izvietojums, celiņi); dzīvojamās un saimniecības ēku stāvoklis; atkritumu savākšanas organizēšana; atpūtas vietas; karoga masts vai karoga turētājs; pastkastīte; īpašuma numurzīmes atbilstība noteikumiem; unikāli, interesanti risinājumi namīpašuma labiekārtošanā.
5. Augstāko vērtējumu iegūs tas namīpašums, kurš, vērtējot 5 (piecu) punktu sistēmā būs ieguvis lielāko punktu skaitu.

**V Konkursa uzvarētāju apbalvošana**

1. Pamatojoties uz vērtēšanas komisijas protokolu, Ogres novada pašvaldības izpilddirektors **līdz 2015. gada 14. augustam** nodrošina lēmuma projekta sagatavošanu un iesniegšanu Ogres novada pašvaldības domei lēmuma pieņemšanai par konkursa uzvarētāju apbalvošanu.
2. Nominācijā “Konkursa “Sakoptākais namīpašums Ogrē 2015” Gada laureāts” konkursa dalībnieks saņem Ogres novada pašvaldības Atzinības rakstu un speciālu plāksni ar uzrakstu “Konkursa “Sakoptākais namīpašums Ogrē 2015” Gada laureāts” un naudas balvu 100,00 (viens simts *euro*) apmērā.
3. Nominācijā “Konkursa “Sakoptākais namīpašums Ogrē 2015” uzvarētājs konkursa dalībnieki saņem Ogres novada pašvaldības Atzinības rakstu un speciālu plāksni ar uzrakstu “Sakoptākais namīpašums Ogrē 2015” un naudas balvu 75,00 (septiņdesmit pieci *euro*) apmērā.
4. Veicināšanas balvas ieguvēji saņem Ogres novada pašvaldības Pateicības rakstu un naudas balvu 30.00 (trīsdesmit *euro*).
5. Konkursa uzvarētājiem (14. un 15. punkts) un veicināšanas balvas ieguvējiem (16. punkts) novada pašvaldība dāvina vienas dienas pieredzes ekskursiju uz kādu no Latvijas novadiem 2015. gada septembrī.

**VII Konkursa norises publicitāte**

1. Publicitāti par konkursa norisi un tā rezultātiem nodrošina Ogres novada pašvaldības centrālās administrācijas Sabiedrisko attiecību nodaļa.
2. Konkursa uzvarētāju saraksts tiek publicēts novada pašvaldības laikrakstā “Ogrēnietis” un pašvaldības portālā [www.ogresnovads.lv](http://www.ogresnovads.lv).

Domes priekšsēdētājs A.Mangulis